عبد اللہ بن قاسم قیسی

ابو محمد عبد اللہ بن محمد بن قاسم بن ہلال بن یزید بن عمران قیسی قرطبی (متوفی 292ھ )، ایک ظاہری فقیہ اور اندلس میں داود ظاہری کی کتب داخل کرنے والے اولین شخص تھے ۔ تاريخ علما الأندلس لابن الفرضي: ١/ ٣٧٨تاريخ الإسلام للذهبي: ٦/ ٥٦٥
 سوانح حیات 

وہ اسلامی اسپین کے دور میں زندہ رہے، جب اسلامی علوم اپنے عروج پر تھے۔ عبد اللہ بن قاسم بن ہلال بن یزید بن عمران القیسی نے طلبِ علم کے لیے مشرق کا سفر کیا، عراق میں داخل ہوئے اور داود ظاہری سے ملاقات کی۔ انھوں نے داود کی تمام کتابیں ان سے حاصل کیں اور انھیں اندلس لائے اور ان کے پھیلاؤ کی بھرپور کوشش کی۔ یہی بات ان کے زمانے کے علما کی جانب سے ان پر تنقید کا باعث بنی۔ اگرچہ انھوں نے امام مالک کے علم کا بھی مطالعہ کیا، لیکن ان کا رجحان ظاہرية کی طرف زیادہ تھا۔ بغية الملتمس في تاريخ رجال أهل الأندلس: ٣٥٠

القیسی نے اپنی علمی سیاحت کے دوران شافعی کے شاگرد، المزنی سے بھی ملاقات کی اور ان سے روایت کی۔ ان سے محمد بن عبد الملک بن ایمن، قاسم بن اصبغ، محمد بن قاسم اور دیگر نے روایت کی۔ ابن حزم نے ان کے مقام کو بہت بلند جانا اور القیسی اور منذر بن سعید البلوطی کے علم کو مشرق کے علما کے برابر قرار دیا۔ رسالة في فضل الأندلس (ضمن رسائل ابن حزم): ٢/ ١٨٧

ان کا انتقال 292 ہجری میں ہوا۔ بعض اقوال کے مطابق 272 ہجری میں وفات پائی۔ ابو معاویہ البیروتی نے کہا: ’’میری رائے میں صحیح قول یہی ہے کہ ان کی وفات 292 ہجری میں ہوئی جیسا کہ الخشنی نے ذکر کیا ہے، کیونکہ الخشنی قاسم بن اصبغ کے شاگرد تھے، جو عبد اللہ (صاحبِ ترجمہ) سے روایت کرتے تھے، اس لیے وہ ان کی وفات سے زیادہ واقف تھے۔‘‘جذوة المقتبس للحميدي: ٢٥٦طبقات أهل الظاهر: ٣٨

 حوالہ جات 

 مصادر 



 بیرونی روابط 
 منتديات الظاهرية

زمرہ:880ء کی دہائی کی وفیات
زمرہ:904ء کی وفیات
زمرہ:292ھ کی وفیات
زمرہ:نویں صدی کے اسلامی مسلم علما
زمرہ:سنی فقہا
زمرہ:علمائے اہلسنت
زمرہ:نویں صدی کی عرب شخصیات
زمرہ:ظاہریہ
زمرہ:سال پیدائش نامعلوم
زمرہ:نویں صدی کے ماہرین قانون
زمرہ:سنی ائمہ
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:شاگرد ویکی ڈیٹا سے ماخوذ
زمرہ:صفحات مع استعمال P19 خاصیت
زمرہ:قرطبہ میں پیدا ہونے والی شخصیات